**Előterjesztés**

**Körmend Város Önkormányzat Képviselő-testületének 2018. március 28.-i ülésére**

**Tárgy:** 2018. évi költségvetési rendelet módosítása

*Tisztelt Képviselő-testület!*

A 2018. évi költségvetési rendelet módosítására első alkalommal kerül sor. A módosítás különösen a fejlesztési feladatok megvalósítása érdekében vált szükségessé, amelyeket az alábbi pontok tartalmaznak.

1. A projektek működési kiadása az eredeti költségvetésben a dologi kiadások között került megtervezésre teljes összegben. A működési kiadások között egyes kiemelt előirányzatok tekintetében átcsoportosítás válik szükségessé a következők szerint: az önkormányzat dologi kiadás előirányzata 21.214.822Ft-al csökken, a személyi juttatás előirányzata 17.384.722Ft-al, a munkaadót terhelő járulékok előirányzata 3.830.100Ft-al nő. A projektek dologi kiadás előirányzata további 23.120.169Ft-al, és a működési maradvány előirányzata is ezen összeggel csökken, tekintettel arra, hogy az Interreg Ökoache projekt társulás keretében valósul meg.
2. A képviselő-testület döntése alapján a Kosárlabda Klub részére 6.000.000Ft felhalmozási célú támogatás kerül átadásra, amely összeggel nő az önkormányzat felhalmozásra átadott pénzeszköz előirányzata, a felhalmozási szabad tartalék előirányzata csökken. A kiállító terem működéséhez, a kiállításra kerülő tárgyak védelme érdekében szükséges behatolás jelzővel ellátni. Árajánlat alapján 1.195.000Ft fedezet biztosítása szükséges. Az önkormányzat felhalmozási – beruházás - kiadás előirányzata 1.195.000Ft-al nő, a felhalmozási szabad tartalék előirányzata csökken ezen összeggel.
3. Az önkormányzat az adósságot keletkeztető ügyletek között szerepelteti hitel felvételét többek között a TOP pályázatok megvalósítása céljából, tekintettel arra, hogy a pályázatban meghatározott összeg nem nyújt fedezetet a beruházás megvalósítására. A megvalósítás érdekében szükséges 27.000.000Ft-al növelni az előirányzatot, valamint a felhalmozási maradvány előirányzatát.
4. Az utak felújítására beérkeztek az árajánlatok. A költségvetésben jóváhagyott előirányzatok között átcsoportosítás szükséges az Orgona u. burkolat felújítása, a Dankó P. és Tompa M. utak felújításra, csapadékvíz elvezetése tekintetében a BM pályázatból adódó forráshiány miatt, továbbá felhalmozási maradvány előirányzata 2.650.000Ft-al nő a fenti feladatok előirányzatának növelése mellett.

Kérem a Tisztelt Képviselő-testületet az előterjesztést tárgyalja meg és a mellékelt rendelet-tervezetet fogadja el.

Körmend, 2018. március 22.

Bebes István

polgármester